Cuneiform Tablet VS 26 58 (VAT 9212)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma 2 GÚ 10 ma-na AN.NA ku-nu-ku 13 ma-na AN.NA-ak qá-tim 13 {TÚG}li-wi-tum ú e-li-tum 1 ANŠE ṣa-lá-mu-um ša sà-ri-dim ša-bu mì-ma a-nim ku-nu-ki-a a-šùr-ta-ak-lá-ku i-ra-de₈-a-kum a-ḫi a-ta eb-ri a-ta ma-tí-ma ú-lá áš-pu-ra-kum um-ma a-na-ku-ma i-na ma-áš-kà-tí-a AN.NA 1 GÚ ú-ul 10 TÚG.ḪI.A li-qé-ma gi₅-im-lá-ni a-ḫi a-ta a-na ú-um ga-ma-li-im a-na AN.NA-ki-a ú TÚG.ḪI-a KÙ.BABBAR 1 GÍN lá tù-šé-qá-ra-am a-ṣé-er 25 ma-na KÙ.BABBAR ša lu-lu ú ša AN.NA-ki-a ú TÚG.ḪI-a KÙ.BABBAR ṭá-ḫi-ma i šé-pí-kà bi₄-lam a-ḫi a-ta ma-lá i-na a-lá-ki-kà i-na ba-áb a-bu-li-im lá a-ba-šu KÙ.BABBAR lu ša ú-me lu ša AN.NA ki-a a-num ù TÚG.ḪI-a e-mì-id-ma KÙ.BABBAR 1 GÍN a-na be-tí-a i-na a-lá-ki-kà le-ru-ub-ma lu šu-um-kà i-na 13 TÚG 2 TÚG da-tám lá i-lá-mu-du 1 TÚG a-ḫa-ma ša ša-at-a-šùr ša ra-pá-dí-im kà-áb-tum a-šùr-ta-ak-lá-ku na-áš-a-kum a-ṣé-er KÙ.BABBAR 30 ma-na ša a-šùr-DU₁₀ ú ší-im TÚG.ḪI.A ša šé-ep a-šùr-ma-lik ú a-ta KÙ.BABBAR 10 ma-na ra-dí-ma KÙ.BABBAR-áp-kà 1 ITU.KAM ú šé-na li-be-el en-na-a-šùr ṭur₄-dam lu-qú-tám ša šé-ep en-nam-a-šùr ma-lá ta-le-e-a-ni dí-na-ma KÙ.BABBAR-áp-kà li-qé šu-ma en-nam-a-šùr i-ta-ṣa-am i-na u₄-mì-im ša ṭup-pì ta-ša-me-ú wa-ar-kà-sú KÙ.BABBAR ša-ak-ší-dam li-bi₄-i lá tù-lá-ma-an